NETFLIXOVA SERIJA
Na lokalitetima diljem svijeta vidjeli smo, po mom mišljenju,
tragove izgubljene civilizacije
s kraja posljednjeg ledenog doba.
Velika je zagonetka
što se dogodilo toj naprednoj civilizaciji.
Tragovi se možda nalaze u mitovima o podrijetlu drevnih kultura,
jer mnogi od njih ponavljaju istu priču.
Prema tim legendama,
nekoć davno
čovječanstvo je dijelilo Zemlju s naprednijom civilizacijom,
bila riječ o stanovnicima Atlantide, divovima ili bogovima.
Sve do stravične globalne kataklizme,
velikog potopa.
Preživjela je nekolicina izabranih, koji su ponovno naselili Zemlju.
Poslije su ih posjetili drugi preživjeli,
tajanstveni drevni mudraci, koji su obično stizali morem
da im pomognu položiti temelje za ponovno rođenje čovječanstva
i nastanak moderne civilizacije.
Znanstvenici su utvrdili
da se upravo takav niz apokalipsi
dogodio pred kraj posljednjeg ledenog doba, prije otprilike 12 800 g.
Geolozi to nazivaju razdobljem mlađeg drijasa.
Tek su se poslije njega
naši preci iznenada počeli baviti poljodjelstvom i uzgojem stoke,
stvarati društva
i graditi goleme megalitske građevine,
često usklađene sa zvijezdama.
Zašto baš tada?
Tradicionalni arheolozi nemaju objašnjenje za tu zagonetku.
Samo kažu: „Tako je bilo.”
Ali ja imam radikalno drukčiji prijedlog.
Je li to zaista bilo praskozorje povijesti?
Ili je ono bilo mnogo prije?
KATAKLIZMA I PONOVNO ROĐENJE
Moguće je
da su sve tragove drevne civilizacije za kojom tragam
uništile kataklizme mlađeg drijasa.
Ali geološki bi dokazi o tom apokaliptičnom razdoblju
još trebali postojati.
Vjerujem da i postoje.
Ovdje, u sjeverozapadnom kutu SAD-a,
u istočnom dijelu države Washington zvanom Channeled Scablands.
To je jedinstven, apokaliptičan krajolik.
Spektakularno područje veličine 5000 četvornih kilometara.
Ti krajolici ukazuju na ogromnu,
gotovo nepojmljivu kataklizmu.
Ovo područje već dugo fascinira geologe
zbog svojih stijena s ožiljcima,
golemih jama i fantastičnih vodopada.
Sve zajedno izgleda nezemaljski.
Kao da nije s ovoga svijeta.
Ovaj golemi fosilizirani vodopad
po imenu Dry Falls
jedno je od najvećih čuda Channeled Scablandsa
i cijelog svijeta.
Toliko je ogroman da je gotovo nemoguće pojmiti njegovu veličinu.
Dry Falls samo je jedan dio čudovišnog klanca
izdubljenog u tlu, dubokog na desetke metara,
dugog osamdeset i širokog gotovo pet kilometara,
zvanog Grand Coulee.
Geolozi vjeruju da su sve ove dramatične formacije
nastale uslijed poplave
koja se dogodila tijekom posljednjeg ledenog doba.
Još se ne zna kada se i kako taj potop dogodio.
To pitanje uzrokuje kontroverze među geolozima već desetljećima.
Što se zapravo ovdje dogodilo?
I ima li veze s onime što se dogodilo izgubljenoj naprednoj civilizaciji
ledenog doba?
Da bi mi pomogao da to shvatim,
amaterski geolog i autor Randall Carlson,
koji istražuje Scablands već desetljećima,
pridružio mi se na području Grand Couleea poznatom kao jezero Lenore.
Što god da je uzrok, nema sumnje…
ISTRAŽIVAČ GEOLOŠKIH KATASTROFA
…da je ovo posljedica potopa
čije razmjere ne možemo ni pojmiti.
Kad pogledam kartu, moj je prvi dojam
da je cijelo područje izbrazdano i prepuno ožiljaka.
Kako je nastao ovaj nevjerojatan krajolik?
Većina konvencionalnih modela tvrde
da ova vodena površina,
koja je stvorila Scablands, potječe iz jezera Missoula.
SJEVERNA AMERIKA - KORDILJERSKI POKROV LAURENTIDSKI LEDENI POKROV - TIHI OCEAN
Tijekom posljednjeg ledenog doba,
golemi ledeni pokrovi prekrivali su gornju polovicu Sj. Amerike,
od obale do obale.
Milijuni četvornih kilometara leda sadržavali su dovoljno vode za ocean.
TIHI OCEAN - KORDILJERSKI LEDENI POKROV WASHINGTON - IDAHO - MONTANA - OREGON
Na južnom rubu ledenih pokrova
nastala su golema slatkovodna jezera.
JEZERO COLUMBIA - JEZERO MISSOULA
Glacijalno jezero Missoula
sadržavalo je vode koliko i suvremena jezera Erie i Ontario zajedno.
Prekrivalo je sjeverozapad današnje Montane.
Prevladavajuća je teorija da je jezero Missoula blokirala
prirodna ledena brana, koja je popustila.
Uklonimo li branu,
sva će voda poteći na zapad.
IDAHO - GLACIJALNO JEZERO MISSOULA
Kako bi objasnili svu štetu nanesenu krajoliku,
geolozi su pretpostavili da se brana više puta formirala i pucala.
Tako je uzrokovala na desetke poplava tijekom više tisuća godina
i polako oblikovala Scablands do današnjeg izgleda.
Uzrok svega jezero je Missoula.
A kako jedno pražnjenje jezera ne bi bilo dovoljno,
pretpostavljaju da ih je bilo 80 - 90.
To bi svakako pomoglo.
To je veoma neuvjerljivo objašnjenje za ovaj krajolik.
U geologiji postoji snažan „uniformistički trend”.
Suvremeni geolozi ne vole kataklizme.
Draže su im polagane i spore promjene.
Radije vjeruju da je u prošlosti
sve bilo onako kako je i danas,
iako to meni zvuči apsurdno.
Randall vjeruje da geološki dokazi
ne ukazuju na stoljeća povremenih poplava,
već na jednu nezamislivo snažnu poplavu koja je trajala samo nekoliko tjedana.
-Ne bi bila riječ samo o vodi? -Ne.
Dokle god pogled seže,
sve bi ispunio veoma nasilan prizor.
Bujica bi nosila tisuće santi leda.
Istrgnuto je sve što se nalazilo između litica.
Da.
Bila je to nezamislivo snažna poplava.
Da dobijete predodžbu,
da uzmemo sve rijeke Zemlje
i zbrojimo ih,
morali bismo to barem udeseterostručiti
da dobijemo količinu vode koja je prošla ovuda.
Sad mi je svakako jasnije.
Ovo je uistinu zadivljujuć i zastrašujuć krajolik
koji je, po mom mišljenju, dokaz drevne apokalipse.
Apokalipse kakvu danas ne možemo ni zamisliti.
Tijekom ledenog doba ovo je bilo područje travnatih brežuljaka
s krdima antilopa i mastodonata.
Sve do potopa.
Poplavne su vode stvorile ogroman vodopad,
veličine deset Slapova Niagare.
Bio je dva i pol puta viši, sedam puta širi
i 3000 puta snažniji.
Koliko se brzo to dogodilo?
Mislim da se dogodilo veoma brzo.
-U roku od nekoliko tjedana? -Da.
Najbolji su dokazi ovdje, na mjestu zvanom Wallula Gap,
gdje su poplavne vode izdubile kanjon dubok 400 metara
i za sobom ostavile goleme bazaltne stijene
koje zovemo Twin Sisters.
Dokaz je to brzine i žestine
vjerojatno najveće iznenadne poplave u povijesti čovječanstva.
Randallovo istraživanje pokazuje da ova formacija
nije mogla nastati tisućljećima postupne erozije, kako geolozi tvrde.
Kad je veliki potop završio,
vode za sobom
nisu ostavile samo izolirane tvrđe stijene.
Nedaleko, na mjestu po nazivu prerija Camas
tlo je prepuno nabora.
Iznimno su jednolični i savršeno su oblikovani.
Ako se zaputite na plažu i promatrate oseku,
vidjet ćete da ostavlja nabore na pijesku
visoke otprilike jedan centimetar
i dugačke oko pola metra.
Nabori u preriji Camas
visoki su deset do petnaest metara i dugi stotinu metara.
Riječ je o istoj pojavi koja nastaje povlačenjem vode.
Ali ovi nabori na tlu trag su nečeg golemog,
ogromne količine vode koja je preplavila krajolik i zatim se povukla.
Uistinu apokaliptično.
Da.
Ako je tu i tamo netko čistom srećom preživio,
poslije svega toga mislili bi
da je cijeli svijet uništen.
Scablands su prepuni tragova ogromne, razorne poplave
koja je trajala veoma kratko,
baš poput poplava opisanih u mitovima diljem svijeta.
Malo je vjerojatno da je voda došla iz jezera Missoula, kako geolozi tvrde.
Uklonimo li ledenu branu,
sva će voda poteći ovamo, na zapad…
KANALI SCABLANDS - IDAHO
…no uz uzdužnu stijenku, ovdje,
nalazimo velike naslage šljunka.
Voda je tekla na jug.
Tu se vaše mišljenje razlikuje od ostalih.
Smatrate da je uzrok poplave ledeni pokrov, a ne jezero.
Da.
Geolozi danas priznaju
da su ovdje možda bila i druga jezera.
Moramo se zagledati na sjever.
-Prema ledenom pokrovu. -Da.
Vratimo se prevladavajućoj teoriji.
Prema njoj, poplave su se dogodile u razdoblju
prije 18 000 do 15 500 godina.
Da. Valjalo bi pobliže pogledati te datume.
Tada nije bilo ničega
što bi moglo proizvesti energiju
dovoljnu da oslobodi toliko vode.
Sad moramo sastaviti djeliće slagalice
da vidimo širu perspektivu.
Cijelu suvislu sliku.
Cijela slika koju Randall spominje možda je upravo u nastanku.
Umjesto da Scablands smatramo
zagonetnim izoliranim regionalnim fenomenom
bez očitog vanjskog uzroka,
Randallov argument stavlja ovaj razoreni krajolik
u kontekst mnogo rasprostranjenijeg, globalnog razaranja,
koje se odvijalo krajem posljednjeg ledenog doba.
Ne prije 18 000 ili 15 500 godina…
13 500. g. pr. n. e.
…već prije otprilike 12 800 godina…
10 800. g. pr. n. e.
…početkom mlađeg drijasa.
Je li razaranje, koje je tako lako vidljivo u Scablandsu,
bilo dio rasprostranjenije apokalipse
koja je, vjerujem, izbrisala naprednu civilizaciju?
Još jedan izbrazdani krajolik drevne Amerike
možda sadrži konačni trag.
1900 kilometara južno,
u pustinji obrasloj šipražjem na granici SAD-a i Meksika,
nalazi se Murray Springs.
Allen West pripadnik je međudisciplinarne skupine istraživača
koja je 2007. g. šokirala znanstvenu zajednicu
znanstvenim radom o nevjerojatnom otkriću
na području gdje nalazimo sloj zemlje poznat pod nazivom „crna prostirka”.
Sloj crne prostirke koji vidite…
ISTRAŽIVAČ, GEOZNANSTVENI KONZULTANT
…predstavlja sloj izumiranja.
Ispod njega su kosti mamuta, američkih konja,
američkih deva, strašnih vukova i sabljozubih mačaka.
Zasad nijedna od tih životinja nije nađena iznad tog sloja.
Uz izumiranje megafaune
došlo je i do izumiranja ljudi.
Vjerujemo da je 50 ili 60 % ljudi
na sjevernoj hemisferi umrlo.
U redu. Vrlo dramatična brojka.
Znali smo da se nešto dogodilo, ali ne i što.
Bili ste suočeni sa zagonetkom
koju ste željeli istražiti.
Kad je crna prostirka otkrivena i analizirana 1960-ih,
znanstvenici su procijenili da je stara oko 12 800 godina,
što se savršeno podudara s početkom mlađeg drijasa.
Upravo sam zato ovdje.
Crna prostirka mogla bi pomoći da saznamo
ne samo što je izazvalo epohu kataklizmi,
već i što je točno bilo zaslužno za goleme poplave
koje su oblikovale Scablands.
U sklopu svog istraživanja,
Allenova skupina provela je podrobnu kemijsku analizu prostirke.
Došli ste ovamo i počeli istraživati prostirku.
Otkrili smo kuglice rastopljenog stakla.
To nam je bio prvi trag da su u igri bile visoke temperature.
Ali nismo znali što se dogodilo.
Dovoljno visoka temperatura da rastali tlo,
to želite reći?
Dovoljno visoka da rastali auto
i pretvori ga u lokvu metala na parkiralištu.
Shvaćam.
Što ste još ovdje pronašli?
Pronašli smo platinu i iridij.
Jeste li očekivali da ćete ih pronaći ovdje?
Ne, nismo.
To su elementi koji se na Zemlji ne viđaju često.
Znali smo da je mogao biti samo jedan uzrok njihova prisustva,
udar kozmičkog tijela.
Nešto poput asteroida ili dijelova kometa
prošlo je kroz atmosferu i eksplodiralo u zraku
ili udarilo izravno u Zemlju?
Tako je.
Komet, ubojica vrsta.
Bi li udar kometa objasnio apokaliptične kataklizme
s kraja mlađeg drijasa?
Dinosaurima se dogodilo isto.
Nitko ne osporava da je udar asteroida ili kometa
uzrokovao izumiranje dinosaura prije 66 milijuna godina.
Taj je događaj stvorio prepoznatljiv sloj zemlje
koji je mjestimično vidljiv i danas.
Vrlo sličan sloj nalazimo i u Murray Springsu.
Kad je Allenova skupina
shvatila implikacije crne prostirke u Murray Springsu,
upustila se u mukotrpnu i dugotrajnu istragu
da vidi pojavljuje li se taj sloj i drugdje.
I pojavljivao se. Diljem svijeta.
TIHI OCEAN - SJEVERNA AMERIKA JUŽNA AMERIKA
ATLANTSKI OCEAN - AFRIKA - EUROPA - SAD
Lokaliteti sa slojem crne prostirke nalaze se diljem Sj. Amerike,
od Kalifornije, do Michigana, do New Jerseyja,
te od Belgije na sjeveru Europe do Sirije na Bliskom istoku.
BELGIJA - SIRIJA GRANIČNO POLJE MLAĐEG DRIJASA
Mnogo je potencijalnih mjesta udara,
a sva potječu iz istog razdoblja, prije otprilike 12 800 godina.
Shvatili smo da se zacijelo radilo o nečem golemom.
Postalo nam je jasnije da se dogodilo nešto katastrofalno.
Ali ako je došlo do udara kometa, gdje je bio udarni krater?
Mislim da smo ga već vidjeli…
u Scablandsu.
Ako je do prvih udara, početkom mlađeg drijasa,
došlo na području ledenih pokrova,
led se otopio i nisu ostali krateri.
To ide u prilog Randallovoj teoriji
da iznenadnu katastrofalnu poplavu koja je oblikovala Scablands
nije uzrokovalo jezero, već sâm ledeni pokrov.
Morat ćemo iznova pisati povijest.
Da.
Ali jedan udar ne može biti zaslužan
za sva mjesta s crnom prostirkom koja je pronašla Allenova ekipa.
GRANIČNO POLJE MLAĐEG DRIJASA
Njihovo otkriće dovelo je do iznenađujuće ideje.
Možda za te tragove diljem svijeta nije zadužen jedan udar,
već više njih.
Možda je Zemlja prošla kroz intenzivnu oluju kozmičkih krhotina.
To zovu hipotezom o mlađem drijasu.
Mislim da Zemlju nije pogodio komet,
već deseci tisuća krhotina kometa.
Mislim da je prije 12 800 godina
Zemlja zalutala u trag krhotina ogromnog kometa.
Bilo bi to poput eksplozije tisuća atomskih bombi.
U samo nekoliko sati odvio bi se dramatičan scenarij.
Vodena para i oblaci prašine prekrili bi nebo
i uzrokovali drastičan pad temperature.
Zamislite da živite u Miamiju i uživate na plaži
kad se klima odjednom promijeni u klimu Anchoragea na Aljasci.
-Preko noći. -Da, tijekom nekoliko mjeseci.
KOMET PROUZROČIO IZUMIRANJE
Kad su Allen i njegove kolege
iz tzv. Skupine za istraživanje kometa
objavili što su otkrili,
dočekali su ih očekivana poruga i podsmijeh.
RASPRAVA O MINI LEDENOM DOBU BJESNI MEĐU GEOLOZIMA
Nažalost, znanstvenike uče da budu cinični.
Sumnjičavost je korisna, ali ciničnost nije.
Još više uznemiruje
vjerojatno porijeklo krhotina kometa,
meteorski pljusak Taurida,
dio neba kojim Zemlja prolazi dvaput godišnje,
krajem lipnja i krajem listopada.
Procjenjuje se da postoji dvjestotinjak objekata
čiji je promjer barem jedan kilometar
u sklopu meteorskog pljuska Taurida.
Dokazi koje su pronašli
znanstvenici iz Skupine za istraživanje kometa
ukazuju na globalnu kataklizmu koja se dogodila prije 12 800 godina.
Bila je to apokalipsa dovoljno snažna da izbriše gotovo sve tragove
napredne civilizacije ledenog doba
i da ujedno objasni
sve zagonetke koje sam istraživao posljednjih 30 godina.
Možda su zato drevne civilizacije koje su se pojavile poslije toga
bile toliko usredotočene na nebo.
Moramo obratiti pozornost na to
jer gore je nešto opasno,
što može okončati civilizaciju.
U Göbekli Tepeu u Turskoj već smo vidjeli
kako su drevni ljudi ovjekovječili apokalipsu u kamenu.
Prikazali su položaj tadašnjih zviježđa na stupu 43.
Ali stupovi možda sadrže još jednu kodiranu poruku,
koju mi je dr. Martin Sweatman silno želio pokazati.
Vjeruje da je riječ o zapisu
koji nam govori odakle je stigao meteorski pljusak i kada se to dogodilo.
Ovdje imamo zmije
DR. MARTIN SWEATMAN SVEUČILIŠTE U EDINBURGHU
koje izviru iz tijela i nogu lisice.
S druge strane stupa
opet su zmije koje izviru iz ptica.
Drevne kulture smatrale su komete nebeskim zmijama.
Nitko to ne osporava.
Možemo ovo interpretirati kao meteore koji dolaze iz određenih zviježđa.
Da.
Visoke ptice vjerojatno su zviježđe Blizanci.
Da.
Ovdje imamo zviježđe Vodenjaka.
Mislimo da ga predstavlja ova lisica.
Kad je Göbekli Tepe građen,
ovo su bila zviježđa iz kojih je dolazio meteorski pljusak Taurida.
Daju nam do znanja
da je meteorski pljusak Taurida prošao kroz zviježđe Vodenjaka
pa zatim kroz zviježđe Blizanaca.
To se dogodilo tijekom nekoliko tjedana.
To je zapis o oluji krhotina kometa koja je bjesnila tjednima.
To vremensko razdoblje odgovara dokazima o globalnoj kataklizmi
koja je pogodila Zemlju prije 12 800 godina.
To uključuje i poplave koje su izbrazdale Scablands u državi Washington.
Možda je još nešto u tom specifičnom položaju
Sunca i zviježđa prikazanom na stupu 43.
Događa se na solsticij,
samo dvaput tijekom ciklusa nešto kraćeg od 26 000 godina
i traje jedva stotinu godina.
Stoga mi je veoma jezivo…
GÖBEKLI TEPE - HRAMOVI PRIKAZUJU DREVNU GEOGRAFIJU SVEMIRA
…kako je arheoastronom Paul Burley rekao,
što se isti položaj zvijezda
viđen na ljetni solsticij prije 12 800 godina…
GRADITELJI GÖBEKLI TEPEA IZGRADILI SU HRAM
KOJI UKAZUJE NA VRIJEME 11 600 GODINA U BUDUĆNOSTI,
DANAŠNJICU!
…vratio na naše nebo tijekom zimskog solsticija.
Jesu li prikazi na stupu 43 poruka
koju su osmislili vrhunski astronomi izgubljene civilizacije?
Upozorenje za buduće naraštaje, za nas,
da se sve vraća i sve se plaća?
Da će se, kad Sunce i zvijezde zauzmu ovaj položaj na solsticij,
apokalipsa nebeskih zmija vratiti?
Zato pripazite.
Zbog svega toga trebali bismo dobro razmisliti.
Ne želim biti zloguki prorok,
ali prijeti li nam danas meteorski pljusak Taurida?
Bio je opasan za naše pretke.
Uzrokovao je kataklizmu prije 12 800 godina.
Može li se to ponoviti?
Itekako smo u opasnosti.
Štoviše, prema izračunima astronoma,
upravo smo sad u opasnom razdoblju,
kad bi veći dio Taurida mogao udariti o Zemlju.
Sve više znanstvenika prihvaća hipotezu o mlađem drijasu,
a sve veće zanimanje nije ograničeno samo na znanstvenike.
VODITELJ PODCASTA
Ako je nešto pogodilo Zemlju prije 12 000 godina
i ponovno pokrenulo civilizaciju… To je zanimljiva teorija.
Mislim da je vrijedna rasprave.
Imam osjećaj da su vaše teorije prožete emocijama,
kao i odgovori vaših protivnika.
Kako tradicionalna arheologija opravdava odbacivanje tih ideja?
Kakvim argumentima?
Tvrde da su oni arheolozi, pa oni znaju najbolje.
Argument autoriteta. „Moraš prihvatiti naše datiranje.
Sve smo istražili i ovako je kako tvrdimo.”
Neobično je što ljudi prihvate i spominju samo jednu priču.
Koje se drže već jako dugo.
Da.
I ne dopuštaju rasprave.
Možda je razlog u tome što to ugrožava predodžbu
da su naši dosezi vrhunac ljudskih dosega.
Možda bi ih postojanje izgubljene civilizacije
navelo na pomisao
da možemo postati iduća izgubljena civilizacija.
Da se moramo suočiti s globalnom kataklizmom
kakva se već dogodila,
jer znamo da se dogodila krajem ledenog doba,
mislim da je malo vjerojatno da bi je naša civilizacija preživjela.
Stoga nije teško zamisliti da je ranija napredna civilizacija
mogla biti izbrisana
i zaboravljena
tijekom drevne apokalipse prije 12 800 godina.
Nakon kozmičkih udara o ledene pokrove,
porasla je razina mora i progutala priobalna područja
koje je vjerojatno naseljavala napredna kultura.
Mjesta poput Sundalanda,
BENGALSKI ZALJEV, INDIJSKI OCEAN
SICILIJA - MALTA
malteškog poluotoka i karbonatnih platformi Bahama.
BIMINIJSKA CESTA, OTOK BAHAMA
U Indoneziji su…
GUNUNG PADANG, INDONEZIJA
…preživjeli možda pohrlili u brda,
ostavivši za sobom tragove svoje složene arhitekture.
Neki su preživjeli u Turskoj…
DERINKUYU, TURSKA
…možda odlučili izgraditi podzemna skloništa
za slučaj novih udara meteora.
Na Mediteranu, na Malti,
GGANTIJA MALTA
preživjeli su gradili hramove
usklađene s najsjajnijom novom zvijezdom svog noćnog neba,
možda u strahu od udara sljedećeg kometa.
Plovili su morima…
BIMINI, BAHAMI
…i prenosili svoje znanje geografije drugima.
Zabilježeni su u drevnim predajama,
pa čak i uklesani u kamen.
ZMIJSKI HUMAK, SAD
Upućivali su manje napredne kulture da zapamte što se dogodilo
pomoću golemih spomenika
sa specifičnim poravnanjima koja predstavljaju datume.
I s megalitskim spomenicima zakopanima poput vremenskih kapsula.
GÖBEKLI TEPE, TURSKA
Ti su drevni ljudi ponovno pokrenuli čovječanstvo u tom razorenom krajoliku.
U svojim sam pustolovinama tijekom desetljeća
naučio poštovati mudrost i znanost drevnih naroda.
KOMORA
Razumjeli su prijetnju s neba
i bili su usredotočeni na svemir
i njegove ponekad smrtonosne interakcije sa Zemljom.
Njihovi mitovi i goleme građevine,
pažljivo poravnane sa zvijezdama i Suncem,
svjedok su te opsesije
i obilježavaju užasne događaje s kraja ledenog doba
koji su zauvijek promijenili ljudsku priču te iznjedrili moderni svijet.
Možda bi naša napredna civilizacija trebala poslušati njihovo upozorenje
kako naša priča ne bi završila isto.
Prijevod titlova: Srđan Kos